hippocrates-et-corpus-hippocraticum.de-morbis-iiii 1.20
20 . Ἐν δὲ τῷ πλευρῷ γίνεται μὲν φύματα καὶ ἀπὸ φλέγματος καὶ ἀπὸ χολῆς κατὰ τὸν αὐτὸν λόγον τοῖσιν ἐν τῷ πλεύμονι · γίνεται δὲ καὶ ἀπὸ πόνων , ὁκόταν τι τῶν φλεβίων σπασθὲν ῥαγῇ , ἢ σπασθῇ μὲν , ῥαγῇ δὲ μὴ παντελῶς , ἀλλὰ σπάδων ἐν αὐτῷ γένηται · ἢν μὲν οὖν ῥαγῇ παραυτίκα , τὸ αἷμα τὸ ἐκχυθὲν ἐκ τοῦ φλεβίου σήπεταί τε καὶ ἐκπυέει · ἢν δὲ σπάδων ἐν τῷ φλεβίῳ γένηται , τοῦτο κατ’ ἀρχὰς μὲν ὀδύνην τε παρέχει καὶ σφύζει , προϊόντος δὲ τοῦ χρόνου διαδιδοῖ ἡ φλὲψ τοῦ αἵματος ἐς τὴν σάρκα , καὶ τοῦτο σηπόμενον ἐν τῇ σαρκὶ πῦος γίνεται . Κατὰ τὸν αὐτὸν δὲ λόγον καὶ ἡ σὰρξ , ἢν μὲν μᾶλλον πονέσῃ , πλέον τοῦ αἵματος ἕλκει ἐς ἑωυτὴν ἐκ τῶν ἐγγυτάτω φλεβῶν , καὶ παραχρῆμα ἐκπυέει · ἢν δὲ ἧσσον πονέσῃ , σχολαίτερον καὶ ἕλκει καὶ ἐκπυέει . Ἐνίοισι δὲ ὁκόταν ἀσθενέα γένηται τὰ σπάσματα ἐν τῇσι σαρξὶν ἢ ἐν τῇσι φλεψὶν , οὐκ ἐκπυίσκεται , ἀλλὰ γίνεται ἀλγήματα πολυχρόνια , ἃ καὶ καλέουσι ῥήγματα . Καὶ ὁκόσα μὲν ἐν τῇ σαρκὶ γίνεται , ὧδε γίνεται · ὁκόταν ἡ σὰρξ πονέσῃ τι , ἢ σπασθεῖσα , ἢ πληγεῖσα , ἢ ἄλλο τι παθοῦσα , γίνεται , ὥσπερ προεῖπον , πελιδνὴ , πελιδνὴ δὲ οὐκ εἰλικρινεῖ αἵματι , ἀλλὰ λεπτῷ τε καὶ ὑδαρέϊ , καὶ τούτῳ ὀλίγῳ · ὅταν δὲ ὑπερξηρανθῇ μᾶλλον τοῦ εἰωθότος , διαθερμαίνεταί τε καὶ ὀδύνην παρέχει , καὶ ἕλκει ἐς ἑωυτὴν ἀπὸ τῶν πλησίον καὶ φλεβῶν καὶ σαρκῶν τὸ ὑγρόν · καὶ ὁκόταν ὑπερυγρανθῇ , καὶ τοῦτο αὐτὸ τὸ ὑγρὸν ὑπερθερμανθῇ ὑπ’ αὐτῆς τῆς σαρκὸς , σκίδναται ἀνὰ τὸ σῶμα πᾶν , οἷόν περ εἰρύσθη , καὶ μᾶλλον δή τι σκίδναται ἐς τὰς φλέβας , ἢ ἐς τὰς σάρκας · ἕλκουσι γὰρ αἱ φλέβες μᾶλλον τῶν σαρκῶν , ἕλκουσι δὲ καὶ αἱ σάρκες . Ὁκόταν δὲ ἐς πολλὸν ὑγρὸν , τὸ ἐν τῷ σώματι , ὀλίγον τὸ ἀπὸ τῆς σαρκὸς ἔλθῃ , ἄδηλον γίνεται καὶ ἀνώδυνον , καὶ ἀντὶ νενοσηκότος γίνεται ὑγιὲς τῷ χρόνῳ · ἢν δὲ διαθερμανθῇ τε μᾶλλον ἡ σὰρξ , καὶ εἰρύσῃ πλέον τὸ ὑγρὸν , ὀδύνην παρέχει , καὶ ὅπη ἂν τοῦ σώματος ἀπ’ αὐτῆς ὁρμήσῃ καὶ καταστηρίξῃ , ὀδύνην παρέχει ὀξέην , καὶ δοκέουσιν ἔνιοι αὐτοῖσι τὸ ῥῆγμα μεθεστάναι · τὸ δὲ οὐκ ἀνυστόν · ἕλκος γὰρ μεταστῆναι οὐκ ἀνυστόν · ἐγγυτάτω δὲ ἕλκεός ἐστιν ὁκόσα τοιαῦτα · ἀλλὰ τὸ ἀπὸ τῆς σαρκὸς ὑγρὸν ἀΐσσει διὰ τῶν φλεβίων . Ὅταν δὲ διαθερμανθῇ τε καὶ παχυνθῇ , καὶ γένηται πλέον , ὀδύνην παρέχει , ἔστ’ ἂν γένηται ὅμοιον τῷ ἄλλῳ ὑγρῷ ὑγρῷ κατὰ λεπτότητα καὶ ψυχρότητα . Ὁκόσα δὲ ἐν τοῖσι φλεβίοισι γίνεται , αὐτὸ μὲν τὸ φλέβιον , ὁκόσον ἔσπασται , κατὰ χώρην μένει · ὅταν δὲ σπασθῇ , σπᾶται δὲ ὑπὸ τόνου καὶ βίης , γίνεται οἷον κιρσός · διαθερμαίνεται δὲ καὶ ἕλκει ἐς ἑωυτὸ νοτίδα τινὰ ὑγρήν · ἡ δὲ νοτίς ἐστιν ἀπὸ χολῆς καὶ φλέγματος . Καὶ ὁκόταν μιχθῇ τό τε αἷμα καὶ τὸ ὑγρὸν τὸ ἀπὸ τῆς σαρκὸς , παχύνεται τὸ αἷμα πολλαπλασίως αὐτὸ ἑωυτοῦ ταύτῃ , ᾗ ἂν ἡ φλὲψ τυγχάνῃ ἐσπασμένη , καὶ νοσωδέστερον γίνεται καὶ στασιμώτερόν τε καὶ πλέον · καὶ ὁκόταν πλέον γένηται , μετανέστη τὸ πλήρωμα , ᾗ ἂν τύχῃ , καὶ ὀδύνην παρέχει ὀξέην , ὥστε ἐνίοισι δοκέειν τὸ ῥῆγμα ἑωυτοῖσι μεθεστάναι · καὶ ἢν τύχῃ ὥστε ἐς τὸν ὦμον μεταστῆναι , βάρος τε ἐν τῇ χειρὶ παρέχει καὶ νάρκην καὶ νωθρίην · καὶ ἢν μὲν ἐς τὴν φλέβα σκιμφθῇ , ἣ ἐς τὸν ὦμόν τε καὶ τὸν νῶτον τείνει , παύεται ἡ ὀδύνη παραχρῆμα ὡς τὰ πολλά . Γίνεται δὲ τὰ σπάσματα καὶ ἀπὸ πόνων καὶ πτωμάτων , καὶ ἀπὸ πληγῆς , καὶ ἤν τις ἄχθος μέζον αἴρηται , καὶ ἀπὸ δρόμων καὶ πάλης , καὶ τῶν τοιούτων πάντων .
Lemmas: 20 . ἐν δέ ὁ πλευρόν γίγνομαι μέν φῦμα καί ἀπό φλέγμα καί ἀπό χολή κατά ὁ αὐτός λόγος ὁ ἐν ὁ πνεύμων · γίγνομαι δέ καί ἀπό πόνος , ὁπόταν τις ὁ φλέβιον σπάω ῥήγνυμι , ἤ σπάω μέν , ῥήγνυμι δέ μή παντελής , ἀλλά σπάδων ἐν αὐτός γίγνομαι · ἐάν μέν οὖν ῥήγνυμι παραυτίκα , ὁ αἷμα ὁ ἐκχέω ἐκ ὁ φλέβιον σήπω τε καί ἐκπυέω · ἐάν δέ σπάδων ἐν ὁ φλέβιον γίγνομαι , οὗτος κατά ἀρχή μέν ὀδύνη τε παρέχω καί σφύζω , προέρχομαι δέ ὁ χρόνος διαδίδωμι ὁ φλέψ ὁ αἷμα εἰς ὁ σάρξ , καί οὗτος σήπω ἐν ὁ σάρξ πῦος γίγνομαι . κατά ὁ αὐτός δέ λόγος καί ὁ σάρξ , ἐάν μέν μάλα πονέω , πολύς ὁ αἷμα ἕλκω εἰς ἑαυτοῦ ἐκ ὁ ἐγγύς φλέψ , καί παραχρῆμα ἐκπυέω · ἐάν δέ ἥσσων πονέω , σχολαῖος καί ἕλκω καί ἐκπυέω . ἔνιοι δέ ὁπόταν ἀσθενής γίγνομαι ὁ σπάσμα ἐν ὁ σάρξ ἤ ἐν ὁ φλέψ , οὐ ἐκπυίͅσκω , ἀλλά γίγνομαι ἄλγημα πολυχρόνιος , ὅς καί καλέω ῥῆγμα . καί ὁπόσος μέν ἐν ὁ σάρξ γίγνομαι , ὧδε γίγνομαι · ὁπόταν ὁ σάρξ πονέω τις , ἤ σπάω , ἤ πλήσσω , ἤ ἄλλος τις πάσχω , γίγνομαι , ὥσπερ προλέγω , πελιδνός , πελιδνός δέ οὐ εἰλικρινής αἷμα , ἀλλά λεπτός τε καί ὑδαρής , καί οὗτος ὀλίγος · ὅταν δέ ὑπερξηραίνω μάλα ὁ εἴωθα , διαθερμαίνω τε καί ὀδύνη παρέχω , καί ἕλκω εἰς ἑαυτοῦ ἀπό ὁ πλησίον καί φλέψ καί σάρξ ὁ ὑγρός · καί ὁπόταν ὑπερυγραίνω , καί οὗτος αὐτός ὁ ὑγρός ὑπερθερμαίνω ὑπό αὐτός ὁ σάρξ , σκίδνημι ἀνά ὁ σῶμα πᾶς , οἷος περ εἰρύω , καί μάλα δή τις σκίδνημι εἰς ὁ φλέψ , ἤ εἰς ὁ σάρξ · ἕλκω γάρ ὁ φλέψ μάλα ὁ σάρξ , ἕλκω δέ καί ὁ σάρξ . Ὁπόταν δέ εἰς πολύς ὑγρός , ὁ ἐν ὁ σῶμα , ὀλίγος ὁ ἀπό ὁ σάρξ ἔρχομαι , ἄδηλος γίγνομαι καί ἀνώδυνος , καί ἀντί νοσέω γίγνομαι ὑγιής ὁ χρόνος · ἐάν δέ διαθερμαίνω τε μάλα ὁ σάρξ , καί ἐρύω πολύς ὁ ὑγρός , ὀδύνη παρέχω , καί ὅπῃ ἄν ὁ σῶμα ἀπό αὐτός ὁρμάω καί καταστηρίζω , ὀδύνη παρέχω ὀξύς , καί δοκέω ἔνιοι αὐτός ὁ ῥῆγμα μεθίστημι · ὁ δέ οὐ ἀνυστός · ἕλκος γάρ μεθίστημι οὐ ἀνυστός · ἐγγύς δέ ἕλκος εἰμί ὁπόσος τοιοῦτος · ἀλλά ὁ ἀπό ὁ σάρξ ὑγρός ἀίσσω διά ὁ φλέβιον . ὅταν δέ διαθερμαίνω τε καί παχύνω , καί γίγνομαι πολύς , ὀδύνη παρέχω , ἔστε ἄν γίγνομαι ὅμοιος ὁ ἄλλος ὑγρός ὑγρός κατά λεπτότης καί ψυχρότης . ὁπόσος δέ ἐν ὁ φλέβιον γίγνομαι , αὐτός μέν ὁ φλέβιον , ὁπόσος σπάω , κατά χώρα μένω · ὅταν δέ σπάω , σπάω δέ ὑπό τόνος καί βία , γίγνομαι οἷος κιρσός · διαθερμαίνω δέ καί ἕλκω εἰς ἑαυτοῦ νοτίς τις ὑγρός · ὁ δέ νοτίς εἰμί ἀπό χολή καί φλέγμα . καί ὁπόταν μείγνυμι ὁ τε αἷμα καί ὁ ὑγρός ὁ ἀπό ὁ σάρξ , παχύνω ὁ αἷμα πολλαπλάσιος αὐτός ἑαυτοῦ ταύτῃ , ᾗ ἄν ὁ φλέψ τυγχάνω σπάω , καί νοσώδης γίγνομαι καί στάσιμος τε καί πολύς · καί ὁπόταν πολύς γίγνομαι , μετανίστημι ὁ πλήρωμα , ᾗ ἄν τυγχάνω , καί ὀδύνη παρέχω ὀξύς , ὥστε ἔνιοι δοκέω ὁ ῥῆγμα ἑαυτοῦ μεθίστημι · καί ἐάν τυγχάνω ὥστε εἰς ὁ ὦμος μεθίστημι , βάρος τε ἐν ὁ χείρ παρέχω καί νάρκη καί νωθρία · καί ἐάν μέν εἰς ὁ φλέψ σκίμπτομαι , ὅς εἰς ὁ ὦμος τε καί ὁ νῶτον τείνω , παύω ὁ ὀδύνη παραχρῆμα ὡς ὁ πολύς . γίγνομαι δέ ὁ σπάσμα καί ἀπό πόνος καί πτῶμα , καί ἀπό πληγή , καί ἐάν τις ἄχθος μέγας ἀείρω , καί ἀπό δρόμος καί πάλα , καί ὁ τοιοῦτος πᾶς .